b'\n_START_ARTICLE_\nVakosametti\n_START_PARAGRAPH_\nVakosametti on sametti jonka nukkapinnassa on vakoja._NEWLINE_Vakosametti on valmistettu tihe\xc3\xa4nukkaisesta puuvillakankaasta tai jostain muusta tekstiilikuidusta, esimerkiksi villasta. Se on l\xc3\xa4mmin ja kest\xc3\xa4v\xc3\xa4 kangas, jota k\xc3\xa4ytet\xc3\xa4\xc3\xa4n muun muassa housuissa ja takeissa. Kankaan englanninkielisen nimen corduroy on v\xc3\xa4itetty tulevan ranskan kielen sanoista "corde du roi" (kuninkaan kangas), mutta t\xc3\xa4m\xc3\xa4 on harhaluulo._NEWLINE_Kapeavakoista vakosamettia kutsutaan nimell\xc3\xa4 manchester, leve\xc3\xa4\xc3\xa4 nimell\xc3\xa4 genovanvakosametti. Vakosametin aiempia Suomessa k\xc3\xa4ytettyj\xc3\xa4 nimityksi\xc3\xa4 tai sit\xc3\xa4 muistuttavia kangaslajeja ovat genuacord, korderoj, kudesametti, pesusametti ja manchester tai manchestersametti.'